Title:

Lancering af EU's Datathon 2018

Text:

EU's Publikationskontor afholder nu for anden gang EU's Datathon-konkurrence, der sætter fokus på, hvordan man potentielt kan knytte EU-data og nationale data sammen. Arrangementet blev skudt i gang i maj 2018, og den sidste fase løber af stablen den 2. oktober 2018.

Deltagerne skal udvikle apper ved at bruge mindst ét af de datasæt, som EU's institutioner og agenturer giver adgang til på [EU's portal for åbne data](https://data.europa.eu/euodp/en/data). Apperne skal falde ind under et af følgende fire temaer:

1. Skab mere innovation i Europa med EU's åbne data

2. Gør de nationale love og EU-lovene interoperable

3. Skab værdi for borgere og virksomheder med EU's offentlige indkøb

4. Styrk innovation og genbrug af data med Den Europæiske Fødevaresikkerhedsautoritet

Den første udgave af konkurrencen i 2017 gav både nystartede og etablerede virksomheder og EU's tjenester mulighed for at interagere, netværke, udveksle ideer og skabe nye apper ved hjælp af EU's åbne data.

Ved afslutningen af den første Datathon forklarede Publikationskontorets generaldirektør, Rudolf Strohmeier, hvad der var blevet opnået med arrangementet: " ...det har vist, hvor sammenkoblede vi er, hvor sammenkoblede alle de data, vi genererer, er, og hvor vigtigt det er at anerkende og udnytte det potentiale, der ligger i genbrug af data."

Partnerne i EU's Datathon 2018 er:

* [Europa-Kommissionens Generaldirektorat for Kommunikationsnet, Indhold og Teknologi](https://ec.europa.eu/info/departments/communications-networks-content-and-technology_da) med [Den europæiske dataportal](https://www.europeandataportal.eu/da/homepage)
* [Europa-Kommissionens Generaldirektorat for Informationsteknologi](https://ec.europa.eu/info/departments/informatics_da) med [ISA²-programmet](https://ec.europa.eu/isa2/home_en)
* [Europa-Kommissionens Generaldirektorat for det Indre Marked, Erhvervspolitik, Iværksætteri og SMV'er](http://ec.europa.eu/growth/index_da)
* [Den Europæiske Fødevaresikkerhedsautoritet](http://www.efsa.europa.eu/)
* [Taskforcen for den europæiske lovgivningsidentifikator (ELI)](https://eur-lex.europa.eu/eli-register/about.html?locale=da)

Hvis du vil deltage, have mere at vide eller følge konkurrencen, kan du besøge os på <https://publications.europa.eu/en/web/eudatathon>